ਸ਼ਰਵਾਨੰਦ
ਸ਼ਰਵਾਨੰਦ ਮਾਈਨੇਨੀ (ਜਨਮ 6 ਮਾਰਚ 1984), ਜੋ ਕਿ ਸ਼ਰਵਾਨੰਦ ਵਜੋਂ ਜਾਣਿਆ ਜਾਂਦਾ ਹੈ, ਇੱਕ ਭਾਰਤੀ ਅਦਾਕਾਰ ਅਤੇ ਨਿਰਮਾਤਾ ਹੈ ਜੋ ਮੁੱਖ ਤੌਰ 'ਤੇ ਕੁਝ ਤਾਮਿਲ ਫ਼ਿਲਮਾਂ ਦੇ ਨਾਲ-ਨਾਲ ਤੇਲਗੂ ਫ਼ਿਲਮਾਂ ਵਿੱਚ ਵੀ ਕੰਮ ਕਰਦਾ ਹੈ। ਉਸ ਨੇ 2004 ਵਿੱਚ ਫ਼ਿਲਮ ਆਧੋ ਤਾਰੀਖੁ ਨਾਲ ਆਪਣੀ ਅਦਾਕਾਰੀ ਦੀ ਸ਼ੁਰੂਆਤ ਕੀਤੀ। ਏਂਗੇਯਮ ਐਪੋਧਮ (2011) ਲਈ, ਉਸ ਨੂੰ ਸਰਵੋਤਮ ਪੁਰਸ਼ ਡੈਬਿਊ - ਤਾਮਿਲ ਲਈ SIIMA ਅਵਾਰਡ ਪ੍ਰਾਪਤ ਕੀਤਾ, ਉਸ ਨੇ ਮੱਲੀ ਮੱਲੀ ਈਦੀ ਰਾਣੀ ਰੋਜੂ (2015) ਲਈ ਨੰਦੀ ਸਪੈਸ਼ਲ ਜਿਊਰੀ ਇਨਾਮ ਵੀ ਜਿੱਤਿਆ ਹੈ। ਸ਼ਰਵਾਨੰਦ ਨੇ ਸ਼ੁਰੂ ਵਿੱਚ ਪ੍ਰਸਥਾਨਮ, ਏਂਗੇਯਮ ਐਪੋਧਮ, ਰਨ ਰਾਜਾ ਰਨ ਅਤੇ ਮੱਲੀ ਮੱਲੀ ਈਦੀ ਰਾਣੀ ਰੋਜੂ ਸਮੇਤ ਫ਼ਿਲਮਾਂ ਵਿੱਚ ਕੰਮ ਕੀਤਾ। ਫਿਰ ਉਸ ਨੇ ਐਕਸਪ੍ਰੈਸ ਰਾਜਾ, ਸਦਾਮਨਮ ਭਵਤੀ ਅਤੇ ਮਹਾਨੁਭਾਵਡੂ ਸਮੇਤ ਕਈ ਫ਼ਿਲਮਾਂ ਵਿੱਚ ਕੰਮ ਕੀਤਾ।